kardosdrur/scandi-wiki huggingface dataset:
Ardagh Group

Ardagh Group er en Luxembourg-baseret virksomhed, der producerer glas og metalvarer, og som siden slutningen af 1990'erne har vokset sig til en af verdens største metal og glasvirksomheder.

I 2012 havde virksomheden 89 faciliteter i 22 lande, og der var omkring 23,500 personer ansat. Den årlige omsætning var omkring €7,7 mia.

Virksomheden ejer bl.a. det danske Holmegaard Glasværk i Næstved.

Historie 
Virksomheden blev grundlagt i 1932 som Irish Glass Bottle Company i Dublin. Via en serie fusioner og opkøb efter Paul Coulson blev en del af firmaet i 1998.

I 1999 købte den Rockware Glass. I 2011 købte den metalpakke-firmaet Impress Group for €1,7 mia. og Fi Par for €125 millioner. I august 2012 købte man Anchor Glass for $880 millioner. I januar 2013 indgik Ardagh Group en aftale om at overtage St-Gobain's Verallia North America for €1,3 mia. I 2016 blev Rexams Glass Division købt.

I marts 2017 blev Ardagh Group børsnoteret på New York Stock Exchange, og indkasserede over $300 millioner.

Referencer

Eksterne henvisninger 

 Ardagh Group official website

Virksomheder fra Luxembourg
Luxembourg (by)
Glasvirksomheder
Etableret i 1932
GP Industria & Artigianato di Larciano 2018

GP Industria & Artigianato di Larciano 2018 var den 41. udgave af cykelløbet GP Industria & Artigianato di Larciano. Løbet var en del af UCI Europe Tour-kalenderen og blev arrangeret 4. marts 2018. Løbet blev vundet af slovenske Matej Mohorič fra .

Hold

Resultater

Eksterne henvisninger

2018
UCI Europe Tour 2018
Leylah Annie Fernandez

Leylah Annie Fernandez (født 6. september 2002 i Laval) er en canadisk professionel tennisspiller. Hun spiller på ITF Women's Circuit hvor hun endnu ikke har vundet en titel.

På ITF World Tennis Tour Juniors har hun vundet flere turneringer. 4. marts 2018 vandt hun over danske Clara Tauson, da hun med 6-3, 7-6 vandt finalen i Grade A-turneringen Campeonato Internacional Juvenil de Tenis de Porto Alegre i brasilianske Porto Alegre.

I 2018 fik hun et wildcard til sæsonfinalen ITF Junior Masters.

Referencer

Eksterne henvisninger 
 
 Leylah Annie Fernandez‘ profil hos coretennis.net

Personer fra Québec
Tennisspillere fra Canada
Svandís Svavarsdóttir

Svandís Svavarsdóttir (født 24. august 1964 i Selfoss) er en islandsk politiker fra Venstrepartiet  – De Grønne. Hun er medlem af Altinget og siden 30. november 2017 sundhedsminister i det islandske velfærdsministerium. Fra 2009-2013 var hun miljøminister.

Uddannelse og karriere 
Svandís Svavarsdóttir studerede sprogvidenskab ved Islands Universitet med særlig henblik på islandsk. Derefter havde hun forskellige underviserstillinger, bl.a. ved universitetet.

Fra 2005-06 var hun generalsekretær for Venstrepartiet – De Grønne. Ved kommunalvalget i 2006 blev hun valgt ind i byrådet i Reykjavík, hvor hun sad indtil hun valgtes til Altinget for Reykjavík Syd kredsen ved valget i 2009. Fra 10. maj 2009 til 23. maj 2013 var hun miljøminister i Jóhanna Sigurðardóttirs regering, da denne faldt ved valget i 2013, blev hun formand for sit partis altingsgruppe. 

Siden 30. november 2017 har hun været sundhedsminister i partifællen Katrín Jakobsdóttirs brede koalitionsregering med Selvstændighedspartiet og Fremskridtspartiet. Hendes ministerium og Ministeriet for Social Velfærd og Ligestilling, der ledes af Ásmundur Einar Daðason fra Fremskridtspartiet, danner tilsammen det islandsk Velfærdsministerium (Velferðarráðuneytið).

Eksterne kilder 
 Profil på Altingets netsted 
 Kort profil på Altingets netsted

Noter 

Altingsmedlemmer
Ministre fra Island
Lingvister fra Island
Personer fra Selfoss
Socialister fra Island
Undervisere fra Island
Davide Astori

Davide Astori (født 7. januar 1987, død 4. marts 2018) var en italiensk fodboldspiller, som spillede for den italienske klub ACF Fiorentina. 

Han havde tidligere spillet for de italienske klubber A.C. Milan og Cagliari, samt været på udlån til klubberne Pizzighettone og Cremonese.  

Han debuterede for Italiens fodboldlandshold 29. marts 2011 i en træningskamp mod Ukraine, en kamp de vandt 2-0.

Astori blev fundet død på sit hotelværelse før udekampen mod Udinese den 4. marts 2018.

Referencer

Eksterne henvisninger 
 

Fodboldspillere fra Italien
Fodboldspillere fra AC Milan
Fodboldspillere fra U.S. Cremonese
Fodboldspillere fra Cagliari Calcio
Fodboldspillere fra ACF Fiorentina
Personer fra Bergamo
Ronde van Drenthe for kvinder 2018

Den 12. udgave af Ronde van Drenthe blev afholdt den 11. marts 2018. Det var den anden konkurrence i UCI Women's World Tour 2018. Løbet blev vundet af hollandske Amy Pieters fra Boels-Dolmans.

Hold og ryttere

Danske ryttere 
Amalie Dideriksen kørte for Boels-Dolmans
Emma Norsgaard Jørgensen kørte for Cervélo-Bigla Pro Cycling
Pernille Mathiesen kørte for Team Sunweb
Trine Schmidt kørte for Team Virtu Cycling Women
Christina Siggaard kørte for Team Virtu Cycling Women
Trine Holmsgaard kørte for Experza-Footlogix
Julie Leth kørte for Wiggle High5

Resultater

Eksterne henvisninger 

2018
Cykelløb i 2018
Regeringen Katrín Jakobsdóttir

Regeringen Katrín Jakobsdóttir blev dannet 30. november 2017, efter altingsvalget 28. oktober 2017. Regeringen er ledet af Katrín Jakobsdóttir fra Venstrepartiet – De Grønne, der er Islands statsminister.

Det er en koalitionsregering bestående af Selvstændighedspartiet, Venstrepartiet – De Grønne og Fremskridtspartiet . De tre partier har tilsammen et flertal på 35 af Altingets 63 pladser.

Regeringen består af elleve ministre, fem fra Selvstændighedspartiet, tre fra Venstrepartiet – De Grønne og tre fra Fremskridtspartiet. Fem af ministrene er kvinder, hvilket giver den højeste kvindeandel nogensinde i en islandsk regering.

Regeringen

Se også 
 Islands politik

Noter 

Islandske regeringer
Moritz Hagemann

Moritz Hagemann (født 3. marts 1810 nær ved Rendsborg, Holsten, død 10. eller 19. marts 1884 i Östanå, Skåne) var en dansk godsejer og fabrikant.

Han blev 1830 student i Kiel, hvor han drev rets- og statsvidenskabelige studier ved universitetet, og købte 1838 godset Udmark (Ohrfeld) ved Kappel. Han var 1839-53 distriktsdeputeret for det 1. angelske godsdistrikt og 1840 medlem af den slesvigske stænderforsamling. Under oprøret 1848 viste Hagemann åbent sin troskab mod Danmark, sendte det indkaldte mandskab fra egnen nordpå og bar dansk kokarde. Han blev derfor 1852 landkommissær i Slesvig og fik politiforvaltningen i det nævnte godsdistrikt samt udnævntes til etatsråd. 1859 blev han kongevalgt medlem af Rigsrådet og stemte 1863 for Novemberforfatningen. 1864 blev Hagemann afsat fra sine embeder, men blev boende i Slesvig som dansk undersåt indtil 1869; da solgte han sit gods. Han blev Ridder af Dannebrog.

Han købte 1872 fabrikken Östanå Pappersbruk i Skåne og døde her 19. marts 1884. Han fik opført et mausoleum, hvor følgende indskrift er at læse:

Kilder 
 S.A. Sørensen: 

Personer i Dansk Biografisk Leksikon
Etatsråder fra Danmark
Godsejere fra Slesvig og Holsten
Personer fra Rendsborg
Stænderdeputerede fra Slesvig
Medlemmer af Rigsrådet (1855-1866)
Jurister fra Tyskland
Danskere i 1800-tallet
Riddere af Dannebrog
Erhvervsfolk fra Sverige
Ronde van Drenthe 2018

Ronde van Drenthe 2018 var den 56. udgave af cykelløbet Ronde van Drenthe. Løbet var en del af UCI Europe Tour-kalenderen og blev arrangeret 11. marts 2018. Det blev vundet af tjekkiske František Sisr fra .

Hold og ryttere

Danske ryttere 
Lasse Norman Hansen kørte for 
Casper Pedersen kørte for 
Jonas Aaen Jørgensen kørte for 
Andreas Kron kørte for 
Tobias Kongstad kørte for 
Martin Mortensen kørte for 
Søren Siggaard kørte for 
Andreas Stokbro kørte for 
Troels Vinther kørte for

Resultater

Eksterne henvisninger 
 

2018
UCI Europe Tour 2018
Nokere Koerse 2018

Nokere Koerse 2018 var den 73. udgave af cykelløbet Nokere Koerse. Løbet var en del af UCI Europe Tour-kalenderen og blev arrangeret 14. marts 2018. Det blev vundet af hollandske Fabio Jakobsen fra .

Hold og ryttere

Danske ryttere 
 Mads Würtz Schmidt kørte for 
 Lasse Norman Hansen kørte for 
 Mikkel Bjerg kørte for

Resultater

Eksterne henvisninger
 

2018
UCI Europe Tour 2018
Tværs gennem Vestflandern 2018

Tværs gennem Vestflandern 2018 var den 2. udgave af cykelløbet Tværs gennem Vestflandern. Løbet var en del af UCI Europe Tour-kalenderen og blev arrangeret 4. marts 2018. Det blev vundet af franske Rémi Cavagna fra .

Hold og ryttere

Danske ryttere 
Michael Carbel kørte for

Resultater

Referencer

Eksterne henvisninger 
 

Cykelløb i Belgien
UCI Europe Tour 2018
Jasper Lützow Hagemann

Jasper (Jaspar) Lützow Hagemann (født 1784 (døbt 15. november) i Norge, død 10. april 1858 i København) var en dansk officer.

Han var søn af daværende major i Akershusiske Dragonregiment Christian Hagemann, blev 1798 kadet, 1802 fændrik, 1803 sekondløjtnant ved Landkadetkompagniet og afgik herfra 1805 til tjeneste ved Danske Livregiment. 1808, i hvilket år han forfremmedes til premierløjtnant, indtrådte han som adjoint i Generalstaben og gjorde nu uafbrudt tjeneste her i fyrre år. 1812 blev han kaptajn og divisionsadjudant og stillet i ekstraordinært nummer som divisionskvartermester, 1825 major, 1829 oberstløjtnant, 1833 divisionskvartermester, 1834 overadjudant, 1839 generaladjudant-løjtnant og i slutningen af samme år, da prins Frederik Ferdinand blev kommanderende general på Sjælland, chef for dennes stab, 1840 oberst. Ved krigens udbrud 1848 stilledes han à la suite i Hæren med generalmajors rang, idet det tillige blev overdraget ham indtil videre at fungere som kommandant i København. 1855 afskedigedes han af krigstjenesten som generalløjtnant.

Hagemann blev 1820 kammerjunker, 25. maj 1826 Ridder af Dannebrogordenen, 10. juni 1841 Kommandør af Dannebrog, 3. december 1852 Storkors og fik kammerherrenøglen 1836. 1820 havde han ægtet Harriet Hobarth (født 8. august 1796, død 27. december 1868), datter af generalguvernør Hobarth.

Kilder 
 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 155.

Personer i Dansk Biografisk Leksikon
Generalløjtnanter fra Danmark
Kammerherrer fra Danmark
Danskere i 1800-tallet
Storkors af Dannebrog
Broder Peter Hagen

Broder Peter Hagen (født 15. september 1768, død 28. februar 1850) var en dansk officer.

Hagen nævnes i 1788 som fændrik ved Danske Livregiment, og det oplyses, at han på det tidspunkt havde tjent 2½ år. I juni 1789 modtog han fremdeles gage som fændrik. Han overførtes senere til 2. bataljon, 1. infanteri, hvor han i 1792 blev karakteriseret sekondløjtnant, i 1793 virkelig sekondløjtnant. Han blev premierløjtnant i 1. sjællandske Batteri let Infanteri i 1799, i 1804 stabskaptajn, i 1808 blev han kompagnichef i det Jyske Jægerkorps, i 1821 major (med anciennitet fra 1816), i 1828 kommandør for nævnte korps, fik i 1829 oberstløjtnants karakter, fik i 1838 obersts karakter og blev samme år kommandør for 1 .jyske Infanteriregiment. Hagen fik ved omdannelsen af Hæren 20. maj 1842 afsked som generalmajor, men blev allerede fra 1. juni samme år ansat som kommandant i Københavns Fæstning. 20. marts 1848 fratrådte han stillingen og døde to år senere.

Hagen blev den 25. maj 1826 Ridder af Dannebrogordenen, 1. november 1828 Dannebrogsmand og 28. oktober 1836 Kommandør af Dannebrog. 

Han var gift med Frederikke Paap, datter af en toldforvalter. Ægteskabet var barnløst.

Kilder 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 155.

Generalmajorer fra Danmark
Danskere i 1700-tallet
Danskere i 1800-tallet
Kommandører af 1. grad af Dannebrog
Keltisk rock

Keltisk rock er en musikgenre under folkrock, samt en form for keltisk fusion, der inkorporerer keltisk musik, instrumenter og temaer i rock. Siden 1970'erne har dne været meget udbredt, og den kan ses som grundlag for udviklingen af flere meget succesfulde keltiske band og populære musikere, samt at have skabt vigtige undergenre via fusioner. Genren spiller en vigtig rolle i vedligeholdelsen og definitionen af regionale og nationale identiteter, og pan-keltisk kultur. Den har også været med til at kommunikere denne kultur ud til resten af verden.

Kunstnere 
 Christy Moore
 Donovan
 Dropkick Murphys
 Great Big Sea
 Horslips
 JSD Band
 Planxty
 Moving Hearts
 Runrig
 Seven Nations
 The Corrs
 The Proclaimers
 The Prodigals
 The Waterboys

Referencer

Litteratur 
Colin Harper. Irish Folk, Trad and Blues: A Secret History (2005) covers Horslips, The Pogues, Planxty and others.
Tony Clayton-Lea. Irish Rock: Where It's Comes From - Where It's At - Where It's Going (1992)
Larry Kirwan. Green Suede Shoes (2005)
Gerry Smyth. Noisy Island: A Short History of Irish Popular Music
Sean Campbell and Gerry Smyth. Beautiful Day: 40 Years Of Irish Rock (2005)

Eksterne henvisninger 
Irish Rockers
Shite 'n' Onions
Paddy Rock
Spanish Celtic Rock Music
Irish Punk 

Musikgenrer
Tamworth Castle

Tamworth Castle er en normannisk borg. En listed building af første grad, der ligger hvor floderne Anker og Tame løber sammen ved byen Tamworth i Staffordshire i England. Før grænseændringen i 1889 lå fæstningen på grænsen af Warwickshire, mens det meste af byen lå i Staffordshire.

Stedet har været residens for mercias konger i den angelsaksiske periode, men forfaldt efter flere vikingeinvasioner. Den blev befæstet igen efter normannernes erobring af England, og bygningen er står i dag som en af de bedst bevarede motte-and-bailey-fæstninger i England-

Se også 
 Liste over borge og slotte i England

Referencer

Eksterne henvisninger 

 Tamworth Castle

Slotte i Staffordshire
David Ogden Stiers

David Allen Ogden Stiers (født 31. oktober 1942, død 3. marts 2018) var en amerikansk skuespiller og musiker, bedst kendt for sin rolle som major Charles Emerson Winchester III i M*A*S*H.

Filmografi 
 1985 - Hellere død end levende
 1988 - Turist ved et tilfælde
 1988 - En anden kvinde
 1991 - Doc Hollywood
 1992 - Skygger og tåge
 1995 - Strids Brødre
 1995 - Pocahontas (stemme)
 1996 - Klokkeren fra Notre Dame (stemme)
 1997 - Jungle 2 Jungle
 2001 - Skorpionens forbandelse
 2002 - Lilo & Stitch (stemme)
 2005 - Sandheden om Rødhætte (stemme)
 2011 - Sandheden om Rødhætte 2 (stemme)

Kilder

Eksterne henvisninger 

 

Skuespillere fra USA
Pedro de Betancur

Pedro de San José Betancur (født 21. marts 1626 i Vilaflor, Tenerife, Spanien, død 25. april 1667 i Antigua Guatemala, Guatemala), var spansk missionær og helgen, først tilknyttet Franciskanerordenen og siden grundlægger af vor Frue af Betlehems orden.

Han blev født i en familie af landmænd i den sydlige del af øen Tenerife. Fra sin barndom var han kendt for sin religiøsitet. I en alder af 23 tog han til Guatemala som missionær og etablerede en ordensskole og hospitaler for de fattige. Han udførte et stort socialt arbejde for de mest fattige og trængende.

Han døde 25. april 1667 i byen Antigua Guatemala. Pedro de Betancur blev saligkåret i 1980 og kanoniseret af pave Johannes Paul 2. i 2002. Af denne grund er han den første indfødte helgen på De Kanariske Øer.

Hans grav er i kirken San Francisco i Antigua Guatemala og er et pilgrimssted. På Tenerife er der en hule, der ligger i den sydlige del af øen, hvor helgenen gjorde ophold med sit kvæg om vinteren, da han i sin ungdom arbejdede som hyrde. Det er også et pilgrimssted på Tenerife-helligdommen, der er i stedet for hans fødested i Vilaflor.

Denne helgen fejres den 24. april.

Kilder/henvisninger 

Helgener fra Spanien
Personer fra Tenerife
José de Anchieta

José de Anchieta (født 19. marts 1534 i San Cristóbal de La Laguna, Tenerife, død 9. juni 1597 i Anchieta, Brasilien) var en jesuitpræst og spansk missionær i Brasilien.

Født i byen San Cristóbal de La Laguna på øen Tenerife, var han en slægtning af Ignatius Loyola, grundlæggeren af Jesu Selskab. I sin ungdom flyttede José de Anchieta til Coimbra Universitet i Portugal i 1548. Der blev han til en missionærforening og blev sendt som missionær til Brasilien, hvor han fortsatte med at prædike for indianerne, indtil han døde der i 1597. Han var en af de hovedstiftere af byen Sao Paulo og byen Rio de Janeiro.

Han blev saligkåret af Pave Johannes Paul 2. i 1980. På grund af sin missionærindsats kaldes han "Brasiliens apostel". Han blev kanoniseret den 3. april 2014 af Pave Frans. Han er den anden indfødte helgen på De Kanariske Øer efter Pedro de Betancur, som blev kanoniseret i 2002.

Den katolske kirke fejrer José de Anchietas fest den 9. juni.

Kilder/henvisninger 

Helgener fra Spanien
Personer fra Tenerife
Indian Wells Tennis Garden

Indian Wells Tennis Garden er et tennis-anlæg i Indian Wells, nær Palm Springs, Californien i Coachella dalen. Det største af stadionerne; Stadium 1 har plads til 16.100 tilskuere, og er den næststørste udendørs tennisarena i Verden, kun overgået af Arthur Ashe Stadium ved US Open. Underlaget er Hardcourt (Plexipave). Anlægget er hvert år, i starten af marts, hjemsted for tennisturneringen med sponsor-navnet BNP Paribas Open (tidligere Pacific Life Open). Turneringen har deltagelse af både mændenes ATP World Tour og kvindernes WTA Tour. Turneringen rangeres på niveauet lige under de fire Grand Slams.

Indian Wells Masters
Bygninger, konstruktioner og anlæg i Californien
Sport i Californien
Tennisbaner
Kaupfélag Skagfirðinga

Kaupfélag Skagfirðinga eller KS er en islandsk andelsvirksomhed, der blev grundlagt 23. april 1889, da tolv bønder mødtes i Sauðárkrókur for at stiftet selskabet, efter at være blevet opfordret dertil af altingsmanden Ólafur Briem fra Álfgeirsvellir.

Selskabet oprettedes for at betjene befolkningen Skagafjörður, men blandt stfterne var også enkelte bønder fra Bólstaðarhlíðarhreppur i nabosyslet Austur-Húnavatnssýsla.

Den første leder af selskabet (kaupfélagsstjóri) var præsten Zophónías Halldórsson; den nuværede leder er Þórólfur Gíslason.

Kaupfélag Skagfirðinga står for hovedparten af den økonomiske aktivitet i Skagafjörður og er derudover engageret i virksomheder over hele landet. Hovedsædet ligger på Ártorg i Sauðárkrókur. Efter sammenbruddet af Samband íslenskra samvinnufélaga (SÍS) i 1980'erne blev KS landets største andelsvirksomhed, og dens ledelse har betydelig indflydelse i det islandske bondeparti, Fremskridtspartiet.

Andelsbestyrere 
 1889-1890 Zophónías Halldórsson
 1890-1891 Jón Jakobsson
 1892-1910 Pálmi Pétursson
 1910-1913 Gísli Jónsson
 1913-1937 Séra Sigfús Jónsson
 1937-1946 Sigurður Þórðarson
 1946-1972 Sveinn Guðmundsson
 1972-1981 Helgi Rafn Traustason
 1982-1988 Ólafur Friðriksson
 1988- Þórólfur Gíslason

Kilde 
 Þórólfur Gíslason, Stefán Gestsson og Stefán Guðmundsson (red.): Saga Kaupfélags Skagfirðinga 1889-2009. Kaupfélag Skagfirðinga 2009.

Eksterne henvisninger 
 Officielt netsted

Virksomheder fra Island
Andelsbevægelsen i Island
Lanvin

Lanvin er et fransk multinationalt luksus modehus, der blev grundlagt af Jeanne Lanvin i 1889. I 1990 blev modehuset overtaget af Orcofi Group og herefter solgt til L'Oréal i 1996. I 2001 gjorde Shaw-Lan Wang, der er en Taiwanesisk mediemagnat, Lanvin privat igen. I marts 2016 blev Bouchra Jarrar udnævnt som kreativ direktør for dametøj, hvor han erstattede Alber Elbaz. Herretøj er siden 2005 blev styret af Lucas Ossendrijver.

Referencer

Eksterne henvisninger 

 Lanvin home page
 Lanvin Parfums fragrances home page 

Beklædningsvirksomheder fra Frankrig
Tøjmærker
Etableret i 1889
Luksusmærker
Islands Landbohøjskole

Landbúnaðarháskóli Íslands (Islands landbohøjskole), forkortet LbhÍ, er en videregående uddannelsesinstitution indenfor landbrug, miljø og biovidenskab på Island. Den blev grundlagt 1. januar 2005, men er en videreførelse af Búnaðarskóli Suðuramtsins (De sydlige amters landbrugsskole), der blev etableret i 1889. Skolens hovedcampus er beliggende i Hvanneyri, men den har også afdelinger i Keldnaholt i Reykjavík og Reykir i Hveragerði)

Studier 
Skolen tilbyder studieretninger indenfor landbrug, både på erhvervsfagligt og universitetsniveau, landskabsarkitektur, skovbrug og miljø. Desuden tilbyder den en erhvervsfaglig linje for gartneri- og blomsterdyrkning.

Studieliv 
Studenterforeningen Nemendafélag Landbúnaðarháskóla Íslands arrangerer mange sammenkomster, og diverse klubber arrangerer bl.a. Survivor Hvanneyri, þorrablót, idrætsdag for nye studentende, årsfest i november og studieture. Hvert år afholdes skolens og Hvanneyris fælles spørgekonkurrence Viskukýrin (den kloge ko), hvor de forskellige klasser, lærere, øvrige ansatte ved skolen samt lokale beboere stiller hold. Konkurrencen er kendt i hele regionen og tiltrækker mange tilskuere.

Eksterne henvisninger 
 Landbúnaðarháskóli Íslands netsted

Universiteter i Island
Etableret i 1889
Uddannelse i Island
Tilbage til Klondike

"Tilbage til Klondike" (engelsk originaltitel "Back to the Klondike") er en Disney-historie af Carl Barks, der handler om Onkel Joakim.

Handling 
I begyndelsen af historien synes Joakim von And at lide af hukommelsestab til det punkt, at han ikke engang kan genkende Anders. Anders trækker ham til en læge, og Onkel Joachim får nogle piller, der skulle hjælpe med at genoprette hans hukommelse. Da hans hukommelse vender tilbage, begynder Joakim pludselig at planlægge at vende tilbage til Klondike, hans ungdoms sted, hvor han tjente sin rigdom. Da han fortæller Anders og hans nevøer, der ledsager ham, har han efterladt en last af guld, begravet nær sin gamle hytte. Joakim begynder også at henvise til "Gyldne Gulda", en person af hans fortid.

Som Joakim synes at genoplive sin fortid, men føler sin alder, ankommer de til Dawson, hvor Joakim forklarer, hvordan han og Gulda mødtes. Joakim fortæller sine nevøer, hvordan Gulda stjal sit guld fra ham i fortiden, og hvordan han kidnappede hende og tvang hende til at arbejde for ham på hans krav indtil det tidspunkt, der i en flashbackscene viser Gulda råber af Joakim og græder for hendes ødelagte kjole.

Rejsen fortsætter, indtil de når sin gamle hytte og til deres overraskelse er det besat, og den nuværende beboer modstår modstandsdygtigt ethvert af deres forsøg på at nærme sig. Endelig lykkes nevøerne at overraske og afvæbne den gamle dame bag angrebet, Gulda selv. Som Joakim og Gulda mødes igen synes både en rivalisering og en attraktion for hinanden at genopstå. Men Joakim kræver en gammel gæld, som Gulda ikke kan betale. Hun giver sine sidste smykker til Joakim og forlader bare, tilsyneladende for at gå på fattiggården. Men Joakim kalder hende tilbage og udfordrer hende til en konkurrence. En konkurrence om hvem der kan finde guld først.

Gulda lykkes med at finde Joakims gamle guld, der nu er en formue værd. Efter mere end halvtreds år lykkedes det. Joakim forlader tilsyneladende besejret og foregiver at fordi han ikke havde taget sine piller, havde han glemt hvor guldet var. Men bag sin ryg afslører Anders for sine nevøer, at Joakim faktisk havde taget pillerne og praktisk taget tilbød guldet til Gulda. Ved udgangen indser hans nevøer, at Joakim er mere følelsesmæssig, end han gerne vil fremstå.

Rip Rap og Rup på eventyr
Denne historie blev senere genfortalt i en episode af DuckTales men der er nogle drastiske ændringer. Joakim lider ikke af hukommelsestab som i tegneserien, Anders blev fjernet og Fru Trippeby og Tulle blev tilsat.

Eksterne henvisninger 
 Back to the Klondike på INDUCKS 
 Back to the Klondike på Carl Barks guidebook

Anders And-universet
Anders And-tegneserier af Carl Barks